CELEX: 32009D0830
Language: et
Date: 2009-11-11 00:00:00
Title: 2009/830/EÜ: Komisjoni otsus, 11. november 2009 , millega muudetakse otsuse 2007/453/EÜ lisa seoses Tšiili, Colombia ja Jaapani BSE staatusega (teatavaks tehtud numbri K(2009) 8590 all) (EMPs kohaldatav tekst)

12.11.2009   
            
            
               ET
            
            
               Euroopa Liidu Teataja
            
            
               L 295/11
            
         
      KOMISJONI OTSUS,
   11. november 2009,
   millega muudetakse otsuse 2007/453/EÜ lisa seoses Tšiili, Colombia ja Jaapani BSE staatusega
   (teatavaks tehtud numbri K(2009) 8590 all)
   (EMPs kohaldatav tekst)
   (2009/830/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 5 lõige 2 kolmandat lõiku,
   ning arvestades järgmist:
   
               (1)
            
            
               Määrusega (EÜ) nr 999/2001 on kehtestatud loomade transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Seepärast on vaja määrata liikmesriikide, kolmandate riikide ja nende piirkondade (edaspidi „riigid ja piirkonnad”) veiste spongioosse entsefalopaatia staatus (BSE staatus), liigitades need riigid ja piirkonnad BSE ohu alusel ühte kolmest kategooriast, nimelt väheolulise BSE ohuga, kontrollitud BSE ohuga ning määratlemata BSE ohuga riigid ja piirkonnad.
            
         
               (2)
            
            
               Komisjoni 29. juuni 2007. aasta otsuse 2007/453/EÜ (millega määratakse BSE ohu alusel liikmesriikide, kolmandate riikide ja nende piirkondade BSE staatus) (2) lisas on riigid ja piirkonnad jagatud vastavalt nende BSE staatusele.
            
         
               (3)
            
            
               Maailma Loomatervishoiu Organisatsioonil (OIE) on määrav roll riikide ja piirkondade liigitamisel BSE staatuse alusel. Otsuse 2007/453/EÜ lisas esitatud loetelu puhul võetakse arvesse resolutsiooni nr XXI (OIE liikmesriikide staatuse tunnustamine seoses veiste spongioosse entsefalopaatiaga), mille OIE võttis vastu 2008. aasta mais seoses liikmesriikide ja kolmandate riikide BSE staatusega.
            
         
               (4)
            
            
               Otsuses 2007/453/EÜ nimetatakse Soomet ja Rootsit praegu väheolulise BSE ohuga riikideks ning teisi liikmesriike kontrollitud BSE ohuga riikideks. Otsuses sätestatakse ka kolmandate riikide BSE staatus. OIE võttis 2009. aasta mais vastu resolutsiooni nr XXII – OIE liikmesriikide staatuse tunnustamine seoses veiste spongioosse entsefalopaatiaga. Kõnealuse resolutsiooni kohaselt on Tšiili väheolulise BSE ohuga riik ning Colombia ja Jaapan kontrollitud BSE ohuga riigid. Seega tuleks direktiivis 2007/453/EÜ esitatud loetelu muuta, et viia see kolme kõnealuse riigi osas resolutsiooniga vastavusse. Kuni kõikide ELi liikmesriikide BSE staatuse suhtes OIE lõpliku otsuse kinnitamiseni ja võttes arvesse ühenduses kohaldatavaid ühtseid rangeid BSE kaitsemeetmeid, ei tuleks praegu teha muudatusi seoses liikmesriikide tunnustatud BSE staatusega.
            
         
               (5)
            
            
               Seepärast tuleks otsust 2007/453/EÜ vastavalt muuta.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/453/EÜ lisa asendatakse käesoleva otsuse lisaga.
   Artikkel 2
   Käesolev otsus on adresseeritud liikmesriikidele.
   
      Brüssel, 11. november 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 147, 31.5.2001, lk 1.
   
      (2)  ELT L 172, 30.6.2007, lk 84.
   
      LISA
      
         „RIIKIDE JA PIIRKONDADE LOETELU
         
         
            A.   Väheolulise BSE ohuga riigid ja piirkonnad
         
         
            Liikmesriigid
         
         
                     —
                  
                  
                     Soome
                  
               
                     —
                  
                  
                     Rootsi
                  
               
            EFTA riigid
         
         
                     —
                  
                  
                     Island
                  
               
                     —
                  
                  
                     Norra
                  
               
            Kolmandad riigid
         
         
                     —
                  
                  
                     Argentina
                  
               
                     —
                  
                  
                     Austraalia
                  
               
                     —
                  
                  
                     Tšiili
                  
               
                     —
                  
                  
                     Uus-Meremaa
                  
               
                     —
                  
                  
                     Paraguay
                  
               
                     —
                  
                  
                     Singapur
                  
               
                     —
                  
                  
                     Uruguay
                  
               
            B.   Kontrollitud BSE ohuga riigid ja piirkonnad
         
         
            Liikmesriigid
         
         
                     —
                  
                  
                     Belgia, Bulgaaria, Tšehhi Vabariik, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küpros, Läti, Leedu, Luksemburg, Ungari, Malta, Madalmaad, Austria, Poola, Portugal, Rumeenia, Sloveenia, Slovaki Vabariik, Ühendkuningriik
                  
               
            EFTA riigid
         
         
                     —
                  
                  
                     Liechtenstein
                  
               
                     —
                  
                  
                     Šveits
                  
               
            Kolmandad riigid
         
         
                     —
                  
                  
                     Brasiilia
                  
               
                     —
                  
                  
                     Kanada
                  
               
                     —
                  
                  
                     Colombia
                  
               
                     —
                  
                  
                     Jaapan
                  
               
                     —
                  
                  
                     Mehhiko
                  
               
                     —
                  
                  
                     Taiwan
                  
               
                     —
                  
                  
                     Ameerika Ühendriigid
                  
               
            C.   Määratlemata BSE ohuga riigid ja piirkonnad
         
         
                     —
                  
                  
                     Riigid ja piirkonnad, mida ei ole nimetatud käesoleva lisa punktides A ja B.”